ארתור קברל

ארתור מנדונסה קברל (בפורטוגזית: Arthur Mendonça Cabral; נולד ב-25 באפריל 1998 בקמפינה גרנדה שבברזיל) הוא כדורגלן ברזילאי המשחק בעמדת החלוץ בקבוצת בנפיקה מליגת העל הפורטוגלית.

קריירת מועדונים

סיארה 
קברל הצטרף אל מחלקות הנוער של סיארה בשנת 2014. ב-22 ביולי 2015 הוא ערך את הופעת הבכורה שלו במועדון, בניצחון 1–2 על טופי במסגרת הגביע הברזילאי לעונת . במשחק זה הבקיע גם את שער הבכורה שלו במועדון.

באוקטובר 2015 הושאל קברל למחלקת הנוער של פלמיירס. לאחר תקופת ההשאלה חזר קברל לסיארה, ושיחק בקבוצת המועדון עד גיל 20, עד שלקראת עונת  קודם לסגל הבוגר של המועדון באופן רשמי.

במהלך עונת  בליגה הברזילאית השנייה ערך קברל 16 הופעות ליגה, בהן הבקיע ארבעה שערים, וסייע לקבוצתו להעפיל לליגת העל הברזילאית.

בסך הכל ערך קברל 48 הופעות ליגה במועדון, בהן הבקיע 11 שערים.

פלמיירס 
ב-30 בנובמבר 2018 חתם קברל בפלמיירס מליגת העל הברזילאית. הוא ערך חמש הופעות ליגה במדי המועדון, והבקיע שער אחד.

ההשאלה לפ.צ. בזל והמעבר הקבוע 
ב-30 בספטמבר 2019 הושאל קברל לפ.צ. בזל מליגת העל השווייצרית למשך עונה אחת. במשך תקופת ההשאלה הוא ערך 26 הופעות ליגה, בהן הבקיע 14 שערים.

ב-29 ביוני 2020 הודיעה פ.צ. בזל על החתמתו של קברל באופן קבוע. בעונת  הוא ערך 33 הופעות ליגה והבקיע 18 שערים, וסיים כסגן מלך השערים של הליגה, עם אותה כמות שערים, אך כמות נמוכה יותר של בישולים.

פיורנטינה
ב-29 בינואר 2022 חתם קברל בפיורנטינה. ב-26 בפברואר כבש שער בכורה בהפסד 1–2 לססואולו.

קישורים חיצוניים

הערות שוליים 

כדורגלנים ברזילאים
חלוצי כדורגל ברזילאים
כדורגלני פלמיירס
כדורגלני פ.צ. בזל
כדורגלני פיורנטינה
כדורגלני בנפיקה ליסבון
ספורטאים זרים בשווייץ
ספורטאים ברזילאים באיטליה
ספורטאים ברזילאים בפורטוגל
ברזילאים שנולדו ב-1998